text: Rejse-gilde på nyt stort slagteri
  23 maj 2013 kl. 10.57
  Europas største kreatur-slagteri er ved at rejse sig i Holsted mellem Ribe og Vejen. I dag var der rejsegilde.
  Slagteri-koncernen Danish Crown har investeret 700 millioner kroner i det nye slagteri. Det skal erstatte slagterier andre steder i landet, bl.a. kreaturslagteriet i Tønder, men også afdelingerne i Skive, Holstebro, Fårvang og Herning bliver berørt.
  
  300 arbejdspladser
  Det nye slagteri i Holsted skal stå færdigt i begyndelsen af 2014, og der bliver omkring 300 arbejdspladser.
  Danish Crown slagter lidt over 63 procent af de kreaturer, der bliver indleveret i Danmark. Lige nu er antallet af slagtninger på landsplan faldende. For leverandørerne er prisen steget, men Danish Crown regner med, at prisen på oksekød er ved at toppe.
  